Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 476

1. feladatcsoport Biztonságtechnikai tevékenység végzése Az orvosikézimûszer-készítõ rendelkezik azokkal a munkavédelmi, tûzvédelmi és egészségvédelmi ismeretekkel, amelyeket munkavégzése közben szakszerûen alkalmaz. Ennek során: — betartja az általános munkahelyi rend szabályait, az anyagok, eszközök tárolására és mozgatására, valamint a környezetvédelmi elõírásokra vonatkozó utasításokat, — önállóan képes munkahelye kialakítására, az eszközök, szerszámok szakszerû használatára, a baleseti veszélyforrások kiküszöbölésére, — alkalmazza a gépek, berendezések üzembe helyezésére, használatára, karbantartására és a biztonsági berendezésekre vonatkozó elõírásokat, — végrehajtja a vonatkozó technológiai utasításokat, rendelkezéseket, — képes a monoton munkavégzés hátrányait elkerülni, az elfáradás okait észlelni, és az ellenlépéseket megtenni, a helyi munkavédelmi szabályokat is betartani, — aktívan részt vesz a munkavédelmi és tûzvédelmi oktatásokon, betartja a dolgozó kötelezettségeit a munkahelyen, és szükség szerint érvényesíti a munkáltatói kötelezettségeket is, — betartja a tûzvédelmi szabályokat, elõírásokat, szükség esetén balesetmentesen tudja kezelni a korszerû tûzoltó berendezéseket is, — az alkalmazott vegyi anyagokat szakszerûen és körültekintõen kezeli, a vegyi ártalmakat elkerüli, szükség esetén a veszélyes anyagok semlegesítését elvégzi, — megteremti az egészséges munkakörülményeket, betartja a személyi higiénia szabályait, alkalmazza az egyéni védõeszközöket és védõfelszereléseket, — ismeretei birtokában a sérülések módjait felismeri és az elsõsegélynyújtás módjait lehetõség szerint szakszerûen és körültekintõen alkalmazza.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes